Onwettige mynwerkers gaan aangekla wordOnwettige mynwerkers ontvang mediese behandeling voor hulle in hegtenis geneem word. Foto: ER24 Die 11 onwettige mynwerkers wat Sondag uit ŉ verlate myn in Benoni in die Oos-Rand gered is, gaan aangekla word. “Die mans sal Dinsdag in die Benoni-landdroshof verskyn op aanklag van onwettige ontginning,” het lt.kol. Katlego Mogale, ŉ polisiewoordvoerder, Maandag gesê. Die groep mans word deur die polisie aangehou. Volgens berigte is darr nog steeds sowat 200 onwettige mynwerkers ondergronds vasgekeer. Van die onwettige mynwerkers weier nou glo om na die oppervlak terug te keer omdat hulle in hegtenis geneem gaan word. Die nooddienspersoneel wil nie met hul reddingspoging voortgaan voordat die myners van plan verander nie. Die toestande is baie gevaarlik vir die oorblywende myners, aangesien die skag enige oomblik kan meegee. -SAPA Lees ook: Talle onwettige mynwerkers gered Onwettige mynwerkers steeds ondergronds vasgekeer Honderde onwettige mynwerkers glo ondergronds vasgekeer